KOMMISSIONEN FOR DE EUROPÆISKE FÆLLESSKABER 
Bruxelles, den 05.06.1997 
KOM(97) 274 endelig udg. 
97/0164 (ACC) 
Forslag til 
RÅDETS FORORDNING (EF) 
om gennemførelsesbestemmelser til afgørelse nr truffet af Associeringsrådet 
EF-Cypern om undtagelse fra bestemmelserne vedrørende definitionen af begrebet 
"varer med oprindelsesstatus" i aftalen om oprettelse af en associering mellem Det 
Europæiske Økonomiske Fællesskab og Republikken Cypern 
(forelagt af Kommissionen) 

RESUME 
I en fælles erklæring, der er knyttet til protokollen om betingelserne for overgangen til 
anden etape af aftalen EØF/Cypern, enedes Fællesskabet og Cypern om at undersøge 
anmodninger fra Cypern om undtagelser efter nævnte protokols ikrafttræden. 
Formålet var at tillade Cypern at benytte vævet stof af tredjelandsoprindelse til fremstilling 
af beklædningsgenstande bestemt til udførsel til Fællesskabet inden for den ved aftalen 
fastsatte præferenceordning. 
Kommissionen har ved skriftlig procedure faet forelagt et udkast til afgørelse, der skal 
træffes af Associeringsrådet EF-Cypern, til godkendelse om forlængelse af en bestående 
undtagelse for Cypern for faste mængder i en begrænset periode, på betingelse af, at 
Cypern opkræver den gældende told på de oprindeligt benyttede materialer og med 
regelmæssige mellemrum forelægger Fællesskabet visse statistikker. 
Dette udkast til forordning fastsætter metoderne for gennemførelse af denne afgørelse. 
2 
BEGRUNDELSE 
Ifølge de gældende oprindelsesregler i aftalen EØF/Cypern gives beklædningsgenstande, 
der fremstilles på Cypern, kun præferencebehandling ved indførsel i Fællesskabet, hvis de 
er fremstillet af stof vævet på Cypern eller i Fællesskabet. 
Da der praktisk taget ikke væves stof på øen, har Cypern siden associeringsaftalens 
ikrafttræden i 1973 fået indrømmet en undtagelse for beklædningsgenstande til mænd, 
hvorefter der tillades anvendelse af indført vævet stof. 
Der blev indrømmet en tilsvarende undtagelse for beklædningsgenstande til kvinder og 
skjorter til mænd i 1989 for en periode på to år ved afgørelse nr. 1/89 truffet af 
Associeringsrådet EØF/Cypern den 28. juli 19891, forlænget for yderligere tre perioder på 
to år ved afgørelse nr. 1/91 af 19. december 19912, afgørelse nr. 1/94 af 14. februar 19943 
og afgørelse nr. 1/95 af 22. december 19954. 
Cypern har anmodet om en yderligere forlængelse af denne undtagelse, og Kommissionen 
har til godkendelse faet forelagt et udkast til afgørelse, der skal træffes af 
Associeringsrådet EF/Cypern, om forlængelse af nævnte undtagelse. 
Kommissionen varetager forvaltningen af de kvantitative lofter, der er fastsat i nævnte 
afgørelse. 
Til dette formål foreslås det, at Rådet vedtager udkastet til forordning om 
gennemførelsesbestemmelserne til nævnte afgørelse. 
1 EFT nr. L 230 af 8.8.1989, s. 3. 
2 EFT nr.L 372 af 31.12.1991, s. 37. 
3 EFT nr. L 53 af 24.2.1994, s. 19. 
4 EFT nr.L 326 af 31.12.1995, s. 63. 
Forslag til 
RÅDETS FORORDNING (EF) 
om gennemførelsesbestemmelser til afgørelse nr truffet af Associeringsrådet 
EF-Cypern om undtagelse fra bestemmelserne vedrørende definitionen af begrebet 
"varer med oprindelsesstatus" i aftalen om oprettelse af en associering mellem Det 
Europæiske Økonomiske Fællesskab og Republikken Cypern 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
113, 
under henvisning til forslag fra Kommissionen, og 
ud fra følgende betragtninger: 
Aftalen om oprettelse af en associering mellem Det Europæiske Økonomiske Fællesskab 
og Republikken Cypern 1 blev undertegnet den 19. december 1972 og trådte i kraft den 1. 
juni 1973; 
tillægsprotokollen^ til aftalen blev undertegnet i Bruxelles den 15. september 1977 og 
trådte i kraft den 1. juni 1978; 
i medfør af artikel 25 i protokollen vedrørende definitionen af begrebet "varer med 
oprindelsesstatus" og vedrørende metoderne for administrativt samarbejde, der er knyttet 
som bilag til tillægsprotokollen, og hvis gyldighed er forlænget ved artikel 2 i protokollen 
om fastsættelse af betingelserne og procedurerne for gennemførelsen af anden etape af 
aftalen om oprettelse af en associering mellem Det Europæiske Økonomiske Fællesskab 
og Republikken Cypern samt om tilpasning af visse bestemmelser i aftalen^, der blev 
undertegnet i Luxembourg den 19. oktober 1987 og trådte i kraft den 1. januar 1988, og 
som udgør en integrerende del af aftalen, har Associeringsrådet EF-Cypern truffet 
afgørelse nr ^ om undtagelse fra oprindelsesreglerne for visse tekstilvarer; 
det er nødvendigt at fastlægge gennemførelsesbestemmelserne til denne afgørelse -
UDSTEDT FØLGENDE FORORDNING: 
1 EFT nr. L 133 af 21.5.1973, s. 2. 
2 EFT nr. L 339 af 28.12.1977, s. 2. 
3 EFT nr. L 393 af 31.12.1987 , s. 2. 
4 Se side i denne Tidende. 
Artikel 1 
1. De mængder, der er anført i bilag I til afgørelse nr , forvaltes af Kommissionen. 
Såfremt en importør angiver en vare, der er omfattet af et EUR. 1 certifikat i artikel 4 
i afgørelse nr fastsatte påtegning, til fri omsætning i en medlemsstat, og 
såfremt denne angivelse godkendes af toldmyndighederne, trækker den pågældende 
medlemsstat ved meddelelse til Kommissionen en mængde svarende til dens behov. 
2. Anmodningerne om træk med oplysning om antagelsesdatoen for nævnte angivelser 
skal straks fremsendes til Kommissionen. 
3. Trækkene tillades af Kommissionen afhængigt af den dato, på hvilken 
toldmyndighederne i den pågældende medlemsstat har antaget angivelserne til fri 
omsætning, og i det omfang, den disponible restmængde giver mulighed herfor. 
4. Såfremt en medlemsstat ikke udnytter de trukne mængder, tilbagefører den dem 
snarest muligt. 
5. Såfremt de mængder, der er anmodet om, overstiger den disponible restmængde, 
finder tildelingen sted i forhold til de enkelte anmodninger i henhold til stk. 3. 
Kommissionen underretter medlemsstaterne om de trukne mængder. 
Når en mængde er opbrugt, underrettes medlemsstaterne straks herom. 
Artikel 2 
Denne forordning anvendes i en periode på to år fra den 28. juli 1997. 
Artikel 3 
Denne forordning træder i kraft på dagen for offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver medlemsstat. 
Udfærdiget i 
På Rådet vegne 
KONSEKVENSANALYSE 
VIRKNINGER FOR KONKURRENCEN OG BESKÆFTIGELSEN I 
FÆLLESSKABET 
Forslaget far ingen virkninger for konkurrencen og beskæftigelsen i Fællesskabet. 
ISSN 0254-1459 
KOM(97) 274 endelig udg. 
DOKUMENTER 
DA 10 H 
KatalognUttimer : CB-CO-97-270-DA-C 
ISBN 92-78-20854-X 
Kontoret ror De Europæiske Fællesskabers Officielle Publikationer 
L-2985 Luxembourg 
7-